Foto: REUTERS Isroil tashqi ishlar vazirligi Turkiyaning Al-Qudsdagi bosh konsulidan mamlakatni tark etishni talab qildi. Bu haqda Jerusalem Post nashri ma’lum qildi. “Bosh konsul muayyan vaqt davomida Turkiyaga maslahatlashuvlar uchun qaytishi taklif qilindi”, deb aytgan Isroil tashqi ishlar vazirligi vakili. 15 may kuni xuddi shunday choralar Turkiya hukumati tomonidan Isroil elchisiga nisbatan amalga oshirilgandi. Ikki davlat o‘rtasidagi diplomatik ixtilof G‘azo sektoridagi voqealar bilan bog‘liq holda yuz bermoqda. Bu yerda isroillik harbiylar bilan to‘qnashuvlarda 100 dan oshiq falastinlik halok bo‘lgan.